*melléklet a 107/2025. (III. 26.) határozathoz*

**FELADAT-ELLÁTÁSI ELŐSZERZŐDÉS**

fogorvosi területi ellátási kötelezettség vállalására

amely létrejött

egyrészről: **Mór Városi Önkormányzat** (8060 Mór, Szent István tér 6.), képviseli: **Fenyves Péter polgármester**, mint Egészségügyi közszolgáltatásról gondoskodó szerv (a továbbiakban: Egészségügyi közszolgáltatásról gondoskodó szerv),

másrészről: **REGIA DENTAL Kft.** (cégjegyzékszám: Cg.: 07-09-023734.; adószám: 24321839-1-07 székhely: [8000 Székesfehérvár, Szekfű Gy. utca 12.](https://www.opten.hu/cegtar/cimlista/?caddrsearch=2%3B1236014A&caddrnovalchk=1&caddrsite=0), képviseli: **Ádám Bence** ügyvezető, személyes közreműködésre kötelezett orvos: **Dr. Szomor Attila Lajos** - orvosi nyilvántartási száma: 48670), mint Egészségügyi Szolgáltató (a továbbiakban: Egészségügyi Szolgáltató)

* együtt: Felek vagy Szerződő Felek -

között a területi ellátási kötelezettséggel járó fogorvosi feladatok (SZEAK kód: 070096089) ellátása tárgyában a Fejér Vármegyei Szent György Egyetemi Oktató Kórház működtetésében lévő, 8060 Mór, Kórház u. 21. szám alatti feladat-ellátási helyen az alábbi feltételek szerint:

1.) Szerződő Felek rögzítik, hogy az egészségügyi alapellátásról szóló 2015. évi CXXIII. törvény (továbbiakban Eütv.) 5. § (1) bekezdésének b) pontjában meghatározott kötelező egészségügyi alapellátás biztosítása érdekében egymással az Egészségügyi Szolgáltató személyes közreműködésre kötelezett orvosának praxis engedélye kiadását követően – 60 napon belül – feladat-ellátási szerződést kötnek a fogorvosi alapellátás területi ellátási kötelezettséggel történő biztosítása érdekében a jelen előszerződésben rögzített feltételekkel.

2.) Az Egészségügyi közszolgáltatásról gondoskodó szerv – figyelemmel a Szerződő Felek 1.) pontban rögzített kölcsönös szándékára – az Eütv. 5. § (1) bekezdés b) pontjában meghatározott feladat ellátása körében a háziorvosi, házi gyermekorvosi, és fogorvosi tevékenységről szóló 4/2000. (II.25.) EüM. rendelet (továbbiakban EüM rendelet) 1. § (1) bekezdés b) pontjának megfelelően a feladat-ellátási szerződés alapján, a 3. számú fogorvosi körzetet (SZEAK kód: 070096089) területi ellátási kötelezettséggel átadja az Egészségügyi Szolgáltató részére, aki a feladat jogszabályokban és az egészségügyi szakmai szabályokban leírt tartalmú és színvonalas ellátására kötelezettséget vállal.

3.) A Szerződő Felek tudomásul veszik, hogy a feladat-ellátási szerződés akkor léphet hatályba, ha a szerződés 2.) pontjában rögzített fogorvosi szolgálatra vonatkozóan a Fejér Vármegyei Kormányhivatal Móri Járási Hivatal Népegészségügyi Osztály, illetve annak mindenkori jogutódja ( a továbbiakban: Népegészségügyi Osztály) által kiadott működési engedéllyel, valamint egyéb, jogszabály által előírt hatósági engedélyekkel rendelkezik és az Egészségügyi Szolgáltató a Nemzeti Egészségbiztosítási Alapkezelő Hivatalával, illetveannak mindenkori jogutódjával (továbbiakban: NEAK) megköti a finanszírozási szerződést.

4.) A területi ellátási kötelezettség alapján az Egészségügyi Szolgáltatóhoz tartozó, Mór város közigazgatási területén lévő körzet utcák és terek szerinti részletezését, valamint Söréd közigazgatási területe, melyet az előszerződés 1. sz. melléklete tartalmazza, amely tartalmilag azonos a NEAK finanszírozási szerződés mellékletében közölttel.

5.) Egészségügyi Szolgáltató a területi ellátási kötelezettségének úgy tesz eleget, hogy a személyes ellátási kötelezettség joga és terhe: Dr. Szomor Attila Lajos fogorvost (orvosi nyilvántartási szám: 48670) illeti, aki a minőségbiztosítási rendszer követelményeinek megfelelő, személyes ellátást nyújt az egészség megőrzése, a betegségek megelőzése és gyógyítása céljából, a mindenkor hatályos jogszabályok szerint.

6.) A Felek rögzítik, hogy az Egészségügyi Szolgáltató vállalja, hogy az alábbi rendelési időben dolgozik:

Hétfő: 07:00 – 13:00 (10:00 – 12:00 iskolafogászat)

Kedd: 13:00 -19:00

Szerda: 07:00 - 13:00

Csütörtök: 13:00 – 19:00

Péntek: 07:00 – 13:00

7.) Egészségügyi Szolgáltató vállalja, hogy az általa foglalkoztatott fogorvos és munkatársai akadályoztatása (szabadság, betegség, stb.) esetén a helyettesítésről – beleértve annak pénzügyi feltételeit is maga gondoskodik. Munkavégzésben akkor minősül akadályozottnak az önálló orvosi tevékenységről szóló 2000. évi II. törvény végrehajtásáról szóló 313/2011. (XII. 23.) Korm. rendelet 2. § (2) bekezdése értelmében, ha a tevékenységét keresőképtelensége, hivatalos távolléte, szabadsága vagy gyermekápolás, -gondozás miatt nem végzi, illetve, ha a munkavégzés a közmegbízatásával összeférhetetlen vagy közmegbízatása miatt a tevékenységét ellátni nem tudja.

Az orvos 10 munkanapot meghaladó távollétét köteles bejelenteni az Egészségügyi közszolgáltatásról gondoskodó szervnek és a Népegészségügyi Osztálynak. A helyettesítő személyéről és rendelési idejéről a lakosságot írásbeli tájékoztató kifüggesztésével kell tájékoztatni.

A személyes ellátási kötelezettséggel rendelkező Dr. Szomor Attila Lajos helyettesítését ellátja:

1. Dr. Farkas Adorján (ONYSZ: 39-397/1 ) a Mór, Ady E u. 7. szám alatti saját rendelőben,
2. Dr. Holl Viktória (ONYSZ: 96977) Regia Dental Kft. Mór, Kórház u. 21. szám alatti rendelőjében.
3. Dr. Farabi Seyedparsa (ONYSZ: 98595) Regia Dental Kft. Mór, Kórház u. 21. szám alatti rendelőjében.

8.) Egészségügyi Szolgáltató feladatait az általa működtetett fogorvosi rendelőben látja el. Egészségügyi Szolgáltató köteles a NEAK-kal kötött finanszírozási szerződésben meghatározott rendelési időt a népegészségügyi szakigazgatási szerv engedélyében szereplő napi megosztás szerint betartani, az engedélyben meghatározott rendelőben rendelni.

9.) Egészségügyi Szolgáltató biztosítja a rendelőt, annak berendezéseit, az EüM rendeletben előírt felszerelési tárgyakat, orvosi műszereket és eszközöket. Az Egészségügyi Szolgáltató köteles a nyomtatványok, fogászati anyagok, gyógyszerek, fertőtlenítőszerek, beszerzéséről gondoskodni.

A rendelőhelyiség fenntartásával, működtetésével kapcsolatos költségek viseléséről az Egészségügyi Szolgáltató és a rendelőhelyiség tulajdonosa külön megállapodásban rendelkeznek.

10.) Egészségügyi Szolgáltató vállalja, hogy tevékenységét jogszabályban előírt megfelelő szakképzettségű asszisztencia foglalkoztatásával folytatja, aki felett gyakorolja a munkáltatói jogokat.

Asszisztens neve: Furtenbacher-Sinkovicz Kinga

Működési nyilvántartási kártya: 256878

11.)Az Egészségügyi közszolgáltatásról gondoskodó szerv tudomásul veszi, hogy a területen kívüli betegek ellátását Egészségügyi Szolgáltató a betegek által fizetett, jogszabályokban foglaltaknak megfelelő térítési díjért vállalja. A fogorvos köteles ellátni az ellátási területéhez tartozó körzetben lakó személyeket. A fogorvos köteles ellátni továbbá a rendelési idejében hozzá forduló személyeket, ha heveny megbetegedésük vagy krónikus betegségük miatt ellátatlanságuk az egészséget károsító vagy a gyógyulást lassító állapotromláshoz vezethet.

12.) Egészségügyi Szolgáltató a foglalkoztatásában álló egészségügyi dolgozók szakmai képzéséről, továbbképzéséről maga gondoskodik és viseli annak költségeit.

13.) A szükséges eszközök, műszerek beszerzése, javítása, pótlása az Egészségügyi Szolgáltató feladata, továbbá minden egyéb működési költség az Egészségügyi Szolgáltatót terheli annak szolgáltatók felé történő megfizetésére Egészségügyi Szolgáltató kötelezettséget vállal.

14.) Egészségügyi Szolgáltató a szolgálat működtetésére közvetlenül köt finanszírozási megállapodást a NEAK-kal. Az Egészségügyi közszolgáltatásról gondoskodó szerv hozzájárul, hogy a NEAK a szolgálat finanszírozását Egészségügyi Szolgáltatóval közvetlenül bonyolítsa és a finanszírozási összeget közvetlenül Egészségügyi Szolgáltató számlájára utalja.

15.) Felek megállapodnak abban, hogy ha Egészségügyi Szolgáltatónak az egészségügyi szolgáltatás működtetésével összefüggő tartozása és egyéb kötelezettség vállalása a lejáratot követő 60 napon belül nem kerül kiegyenlítésre, erről haladéktalanul köteles értesíteni az Egészségügyi közszolgáltatásról gondoskodó szervet.

16.) A feladat-ellátási szerződést Felek – amennyiben a 3. pontban meghatározott feltételek teljesülnek - 2025. május 1. napjától határozatlan időtartamra kötik.

17.) Szerződő Felek egyezően kötelezettséget vállalnak arra, ha az ellátás helyszínének megváltozása, vagy az egyéb, a feladat-ellátási előszerződés teljesítését befolyásoló körülmények és a vonatkozó jogszabályi háttér megváltozása indokolja, a feladat-ellátási előszerződést 30 napon belül felülvizsgálják és szükség szerint módosítják.

18.) Az Egészségügyi Szolgáltató a működésével kapcsolatos felelősségbiztosítás körébe tartozó káresemények kapcsán kárfelelősséggel tartozik és köteles az e körben felmerülő károk megtérítésére.

19.) A Felek a határozatlan időre kötött feladat-ellátási szerződést a másik félhez írásban intézett felmondással az év végére szólóan megszüntethetik. A felmondási idő 6 (hat) hónap. A feladat-ellátási szerződés megszűnéséig a folyamatos ellátásról Egészségügyi Szolgáltató gondoskodik.

Egészségügyi közszolgáltatásról gondoskodó szerv a feladat-ellátási szerződést – indoklással – felmondja, ha

1. a fogorvos a feladat-ellátási szerződésben vállalt kötelezettségeit írásbeli felszólítás ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat,
2. a fogorvos önálló egészségügyi tevékenység végzésére való jogosultságát bármely okból elveszti.

20.) Jelen előszerződésben nem szabályozott kérdésekben a Ptk., az önálló orvosi tevékenységről szóló 2000. évi II. törvény, az egészségügyi alapellátásról szóló 2015. évi CXXIII. törvény, a háziorvosi, házi gyermekorvosi és fogorvosi tevékenységről szóló 4/2000. (II.25.) EüM. rendelet, az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) Korm. rendelet, valamint az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999. (III.13.) Korm. rendelet rendelkezéseit kell alkalmazni.

21.) Az egészségügyi szolgáltatások teljesítéséhez szükséges adatokat, az Egészségügyi Szolgáltató köteles határidőben megküldeni és együttműködni a hatóságokkal.

22.) Felek jelen előszerződés bontó feltételéül kötik ki az Egészségügyi Szolgáltató praxis engedélye kiadásának meghiúsulását.

23.) Jelen előszerződést Mór Városi Önkormányzat Képviselő-testülete – mint Egészségügyi közszolgáltatásról gondoskodó szerv – ……/2025. (III.26.) határozatával jóváhagyta.

24.) Alulírott Szerződő Felek az előszerződést elolvasás és értelmezés után, mint akaratukkal mindenben egyezőt jóváhagyólag írták alá.

25.)A Szerződő Felek kölcsönösen kijelentik, hogy amennyiben jelen előszerződésükben szabályozott bármely kérdés utóbb jogszabályváltozás folytán, annak módosítása nélkül jogszabállyal ellentétessé válna, vagy azzal kapcsolatban kiegészítésre szorul, kölcsönösen kezdeményezik az előszerződés módosítását, annak megtörténtéig az előszerződés a hatályos rendelkezésekkel együtt érvényes.

Mór, 2025………………… Mór, 2025…………………

 …………………………………… ………………………………………………

 **Mór Városi Önkormányzat REGIA DENTAL Kft.**

 mint Egészségügyi közszolgáltatásról mint Egészségügyi Szolgáltató

 gondoskodó szerv képviseli

képviseli **Ádám Bence**

 **Fenyves Péter** ügyvezető

 polgármester

Mór, 2025………………… Mór, 2025…………………

jogi ellenjegyző: ………………………… pénzügyi ellenjegyző: ……………………...

 **Dr. Taba Nikoletta Hossó Anita**

 jegyző pénzügyi irodavezető

1. *melléklet a feladat-ellátási előszerződéshez*

**III. sz.**

**FOGÁSZATI KÖRZET**

Akácfa utca

Álmos vezér utca

Arany János utca

Árpád utca

Bajcsy-Zsilinszky utca

Bartók Béla utca

Cserhát utca

Deák Ferenc utca

Dózsa György utca

Erkel Ferenc utca

Érmellék utca

Garázs köz

Kálmán Imre utca

Kálvária dűlő

Kápolna dűlő

Kecskehegyi dűlő

Kisfaludy utca

Kodály Zoltán utca

Kórház utca

Látóhegyi dűlő

Liszt Ferenc utca

Millennium tér

Napsugár utca

Szent István tér

Szőlőhegyi dűlő

Táncsics Mihály utca

Vágóhíd utca

Vámos köz

Söréd közigazgatási területe

**III. számú iskola-fogászati körzet**

Móri Napsugár Óvoda

Móri Dr. Zimmermann Ágoston Magyar-Angol Két Tanítási Nyelvű Általános Iskola”